FOTO'S: Karlien van Jaarsveld se maand van baldans en beserings | SARIE
FOTO’S: Karlien van Jaarsveld se maand van baldans en beserings	deur SARIE.com-span
Die Afrikaanse sangeres Karlien van Jaarsveld was die afgelope maand selfs besiger as gewoonlik, met dié dat sy weekliks teen ander plaaslike bekendes meeding op die Strictly Come Dancing-dansvloer. As jy so na dié foto’s kyk, is dit duidelik ’n uitmergelende ervaring wat baie meer as net grimering en glinsterende rokkies behels.
“Strictly Come Dancing is nie vir sissies nie! Elke sport het maar sy beserings,” het Karlien op haar Facebook-blad geskryf.
FOTO: Instagram karlienvanjaarsveld
Die blondine het vroeër dié week oor ’n ribbekaspyn gekla: “Die fisioterapeut is nog nie seker of dit gebreek is nie. Al wat ek weet, is dat dit baie seer is,” het sy geskryf. Karlien het ook haar voet beseer.
FOTO: Instagram karlienvanjaarsveld Karlien en haar dansmaat, Devon Leigh Snell, is vir hul harde werk beloon. Dié paartjie het twee weke gelede die hoogste punte gekry.
FOTO: Facebook Karlien.van.Jaarsveld
Tussendeur is daar ook darem tyd vir ’n bietjie lawwigheid.
A video posted by Karlien (@karlienvanjaarsveld) on Jul 2, 2015 at 6:02am PDT
Oud en jonk hou duim vas vir Karlien.
FOTO: Instagram karlienvanjaarsveld Karlien en nege ander glanspersoonlikhede neem deel aan die agtste seisoen van SA se Strictly Come Dancing. Moenie dié werklikheidsreeks Vrydae om 19:30 op SABC3 misloop nie.
Lees ook FOTO’S: Karlien van Jaarsveld in sexy Strictly Come Dancing-kostuum